Borgmester Thomas W. Olsen fik besked om udtrædelsen mandag. Bent Bjørn meddelte, at han ikke længere ønskede at være en del af femmandsgruppen bestående af Læsølisten og Socialdemokratiet. Samtidig ønskede han ikke længere at fortsætte i færgebestyrelsen. - Jeg har været enig i, at der skulle stræbes efter enighed i kummunalbestyrelsen, og er også enig i den politik, der blev lagt frem af Læsølisten før valget. Forløbet omkring budgetforhandlingerne har jeg til gengæld været skuffet over og langtfra enig i, hvorfor jeg også fremsatte mit eget ændringsforslag, siger Bent Bjørn til Læsøposten. Bent Bjørn vil ikke kommentere sagen til TV2Nord. Lotte Keller har også besluttet at forlade færgebestyrelsen.

Referat:
Bent Bjørn forlader både færgebestyrelsen og Læsølisten og bliver løsgænger.